Five Air Force officers were identified as COVID-19 patients on April 25th.
The fact behind every news!, රට පුරා පැතිර යන කොරෝනා වෛරස් ආසාදනය මර්දනය කිරීමේ සටහන මුලික වී කටයුතු කරන්නේ සෞඛ්\u200dය ක්ෂේත්\u200dරයේ නියැලී සිටින නිලධාරීන්, ත්\u200dරිවිධ හමුදා, පොලිස් සහ සිවිල් ආරක්ෂක බලකායේ නිලධාරීන්ය. නිරෝධායන මඟහැර සිටින රෝගීන් ඇසුරු කළ\xa0 පුද්ගලයින් සොයාගැනීම සහ නිරෝධායන කඳවුරු පවත්වාගෙන යාමට ඔවුන් මහත් දායකත්වයක් දෙනු ලැබේ.\xa0 ජා ඇල සුදුවැල්ල ප්\u200dරදේශයේ නිරෝධායනය මගහැර සිටි රෝගීන් ඇසුරු කළ\xa0 පුද්ගලයින්\xa0 සොයා ගැනීමට නාවික හමුදාව විසින් මෙහෙයුමක් දියත් කරනු ලැබීය., එහෙත් අවාසනාවකට මෙන් මෙම\xa0 මෙහෙයුමට සහභාගි වූ වැලිසර නාවික\xa0 හමුදා කඳවුරේ නිලධාරීන් හට ද රෝගය වැලඳීම නිසා, එම කඳවුර වසා දමා, නිරෝධායනය කර, එම කඳවුරේ සිටි සියළුම නාවිකයින් සහ නිලධාරීන් නිරෝධායනට යොමු කිරීමට නාවික හමුදාව පියවර ගත්තේය. ඒ හා සමඟම ඔවුන් ඇසුරු කල අනෙකුත් ත්\u200dරිවිධ හමුදා ඇතුළු ඔවුන්ගේ සමීපතයන් පිළිබඳවද සටහන් රැසක් හුවමාරු වී තිබෙනු දැකගන්නට ලැබුණි., “අද හවස වාර්තා වූ රෝගීන් අතර ගුවන් හමුදා නිලධාරීන් 05 දෙනෙක් ඇතුලත්” තේමාව යටතේ සටහනක් සෙබල හදවත නැමැති ෆේස්බුක් පිටුවකින් ඉදිරිපත් කර තිබෙනු දක්නට ලැබුණේය., මෙම සටහනට සමාන අර්ථයක් ඇති තවත් ෆේස්බුක් සටහන් කිහිපයක් ද නිරීක්ෂණය විය., එම සටහන් වලට හිමි වූ ප්\u200dරතිචාරයන් එම ප්\u200dරවෘත්තියේ නිරවද්\u200dයතාවය පිළිබඳව සැක පහල කර තිබූ බැවින් ඒ පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., Fact Check (සත්\u200dය තොරතුරු විමර්ශනය කිරීම), මෙම ප්\u200dරවෘත්තිය පිළිබඳව කරුණු තහවුරු කරගැනීම පිණිස අප ශ්\u200dරී ලංකා ගුවන් හමුදා වෙබ් අඩවිය, නිල ෆේස්බුක් පිටුව සහ නිල ට්විටර්\xa0 ගිණුම පරීක්ෂා කළද මෙම සටහන පිළිබඳව කිසිදු ප්\u200dරවෘත්තියක් හමු නොවීය. ශ්\u200dරී ලංකා ගුවන් හමුදා සෙබළුන්ට කොරෝනා වෛරසය ආසාදනය වීම පිළිබඳව\xa0 ප්\u200dරධාන විද්\u200dයුත් සහ මුද්\u200dරිත මාධ්\u200dයවල පළවී ඇති වාර්තා \xa0අන්තර්ජාලය තුල ඇත්දැයි ගූගල් සෙවීමක් කළ නමුත්,\xa0 අප්\u200dරේල් 25 වැනි දිනට අදාළ කිසිදු වාර්තාවක් සොයා ගැනීමට අපොහොසත් විය., කොරෝනා වෛරස් මර්ධන සටන පෙරමුණේ සිට මෙහෙයවන යුද හමුදාපති ලුතිනන් ජනරාල් ශවේන්ද්\u200dර සිල්වා මහතා අප්\u200dරේල් මස 26 වැනි දින\xa0 දෙරණ අරුණ රූපවාහිනී වැඩ සටහනට සජීවිව ම්බන්ධ වෙමින් ඊයේ දිනයේ සමු රෝගීන් පිළිබඳව කළ\xa0 ප්\u200dරකාශයෙන්ද, ගුවන් හමුදාවේ\xa0 නිලධාරීන්ට සහ ගුවන් භටයන්ට කොරෝනා වෛරසය ආසාදනය වී නොමැති බව බව සනාථ වේ. (3 වැනි විනාඩියේ සිට), දෙරණ අරුණ | Sri Lanka`s Breakfast Show 🔴LIVE from Studio 24 in Colombo., එසේම මෙම සටහන් පිළිබඳව තවදුරටත් කරුණු සනාථ තහවුරු කරගැනීම පිණිස අප ගුවන් හමුදාව සමඟ දුරකථනයෙන් සම්බන්ධ වූයෙමු. ගුවන් හමුදාවේ සෞඛ්\u200dය සේවා අධ්\u200dයක්ෂ තුමා ශ්\u200dරී ලංකා ගුවන් හමුදාවේ කිසිදු නිලධාරියකුට හෝ ගුවන් සෙබළකුට කොරෝනා වෛරස් රෝගය ආසාදනය වී නොමැති බව සනාථ කල බව අප සමඟ අප්\u200dරේල් මස 25 වැනිදා දුරකතනයෙන් සම්බන්ධ වූ බව ගුවන් හමුදාවේ මාධ්\u200dය ප්\u200dරකාශක තුමා අප සමඟ කරුණු පවසා සිටියා., කෙසේවෙතත් අප්\u200dරේල් 27 වන දින ප්\u200dරථම වරට ගුවන් හමුදා සෙබලෙකුට කොරෝනා වෛරසය ආසාදනය වී ඇති බව වාර්තා වී තිබු අතර යුධ හමුදපතිතුමද මෙම කරුණ තහවුරු කර සිටිනු අපට ඊයේ දිනයේදී දැකගනන්ට ලැබුණි., Newsfirst | Archived, Conclusion (අවසාන නිගමනය), අපගේ විමර්ශනයෙන් පැහැදිලි වන්නේ ශ්\u200dරීලංකා ගුවන් හමුදාවේ කිසිදු නිලධාරියෙකුට හෝ ගුවන් සෙබළකුට කොරෝනා වෛරස් රෝගය ආසාදනය අප්\u200dරේල් මස 25 වැනිදා අසාදනය වී නොතිබූ බවයි., “අද හවස වාර්තා වූ රෝගීන් අතර ගුවන් හමුදා නිලධාරීන් 05 දෙනෙක් ඇතුලත්” තේමාව යටතේ ඉදිරිපත්ව ඇති සියලුම ෆේස්බුක් සටහන් සම්පූර්ණයෙන්ම අසත්\u200dය සහ සාවද්\u200dය සටහන් බවට නිගමනය කරමු., Title:අප්\u200dරේල් 25 කිසිඳු ගුවන් හමුදා නිලධාරියෙකුට කොරෝනා වෛරසය වැළඳී තිබුනේ නැත!, Result: False
අප්‍රේල් 25 කිසිඳු ගුවන් හමුදා නිලධාරියෙකුට කොරෝනා වෛරසය වැළඳී තිබුනේ නැත! - Factcrescendo Sri Lanka